Kaisa Koon näyttely Dazed and Confused XV Vallilan kirjaston Galleria Kajavassa 1.-28.3.2024
Vallilan kirjaston Galleria Kajavassa 1.-28.3.2024 Päijänteentie 5, 00550 Helsinki Taiteilija Kaisa Koo: Teen kokeilevaa sekatekniikkataidetta kierrätysmateriaaleja hyödyntäen. Tekniikat ja materiaalien yhdistelyn olen opetellut kokemuksen kautta. Yhdistän rohkeasti materiaaleja, jotka tuntuvat aluksi yhdessä mahdottomalta. Sekatekniikkatöiden tekemisen aloitin noin vuonna 2007 opiskellessani tekstiili- ja vaatesuunnittelijaksi vastaiskuksi kertakäyttökulttuurille. Näyttelyn työt ovat syntyneet lapseni syntymän jälkeen, suurimmaksi osaksi viimeisen kahden vuoden aikana. Inspiraation töihin saan yhteiskunnallisista asioista, musiikista, unista, elämästä ja kuolemasta. Materiaaleina käytän muun muassa vanhojen vaatteiden osia, koruja, helmiä, peilejä, vetoketjuja, johtoja, pahviroskia, lehtiä, paperimassaa, nappeja, leluja, lääkeliuskoja tai mille milloinkin haluan antaa uuden elämän. Pidän yksityiskohdista sekä erilaisten pintojen ja materiaalien yhdistämisestä.